**Všeobecne záväzné nariadenie**

 **obce Šávoľ č. 1/2024**

 **o určení spádovej materskej školy v zriaďovateľskej pôsobnosti obce**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Obecné zastupiteľstvo v Šávoli na svojom zasadnutí dňa 29.02.2024, v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanovením § 8a zákona NR SR č. 596/2003 Z.z. o o štátnej správ v školstve a školskej samospráve a o zmene a doplnení niektorých zákonov, určuje spádovú materskú školu v zriaďovateľskej pôsobnosti obce, pre deti s povinným predprimárnym vzdelávaním s trvalým pobytom v obciach patriacich do spádovej MŠ.**

 Čl. 1

#  Účel nariadenia

 1/ Všeobecne záväzné nariadenie obce Šávoli /ďalej len nariadenie/ určuje spádovú materskú školu, ktorej zriaďovateľom je obec Šávoľ pre deti, ktoré plnia povinné predprimárne vzdelávanie s trvalým pobytom v obci Šávoľ /ďalej len „MŠ“/.

 2/ Účelom nariadenia je, aby každé dieťa, pre ktoré je predprimárne vzdelávanie povinné, malo vytvorené vhodné inštitucionálne podmienky na plnenie povinného predprimárneho vzdelávania a maximálnu dostupnosť do spádovej materskej školy.

 3/ Zákonný zástupca žiaka môže rozhodnúť o návšteve dieťaťa plniaceho povinné predprimárne vzdelávanie mimo spádovej MŠ, v ktorom má dieťa trvalý pobyt pri splnení predpokladov vyplývajúcich z ustanovenia § 59a ods. 1 zákona č. 245/2008 Z.z.o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

 Čl. 2

 Základné ustanovenia

 1/ Spádovou MŠ je Materská škola s vyučovacím jazykom maďarským – Óvoda, sídlo: Šávoľ 187, 985 41 Šávoľ, zriadenej obcou Šávoľ a spádovým územím je územie obce Šávoľ pre deti, ktoré plnia povinné predprimárne vzdelávanie s trvalým pobytom v obci Šávoľ.

 2/ Toto nariadenie sa vzťahuje na Materskú školu s vyučovacím jazykom maďarským – Óvoda, sídlo: Šávoľ 187, 985 41 Šávoľ a všetky deti, ktoré plnia povinné predprimárne vzdelávanie a ktoré majú na území obce Šávoľ trvalý pobyt, resp. prechodný pobyt.

 Čl. 3

 Záverečné ustanovenie

 1/ Toto všeobecne záväzné nariadenie č. 1/2024 bolo prijaté na zasadnutí Obecného zastupiteľstva v Šávoli konaného dňa 29.02.2024.

 2. Zmeny a doplnky tohto nariadenie sa môžu vykonať dodatkom k nariadeniu resp. prijatím nového všeobecne záväzného nariadenia.

 Čl. 6

 Účinnosť

 Toto nariadenie nadobúda účinnosť dňa 16.03.2024

 …………………

 starosta obce

Návrh VZN bol vyložený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, na pripomienkovanie obyvateľom obce dňa: 24.01.2024

 Pripomienky boli vyhodnotené dňa : neboli žiadne pripomienky

Schválené nariadenie bolo vyložené na úradnej tabuli dňa : 01.03.2024

Zložené dňa : 15.03.2024

Účinnosť nadobudlo dňom : 16.03.2024